text: नई दिल्ली :अलीगढ़ मुस्लिम विश्वविद्यालय (एएमयू) ने सर शाह सुलेमान हॉल के पुरुष छात्रावासों में रहने वाले छात्रों को कमरे से बाहर निकलने के समय शॉर्ट ड्रेस और चप्पल नहीं पहनने के लिए कहा है. छात्रों को महत्वपूर्ण मौकों और विश्वविद्यालय के समारोहों में काली शेरवानी पहनने की सलाह दी गई है.लड़के के ड्रेस पर आपत्ति जताते हुए छात्रावस के अधीक्षक ने यह आदेश दिया कि कोई भी लड़का छात्रावस से बाहर निकलते वक्त हवाई चप्पल, शार्ट कुर्ता पायजामा या बरमूडा नहीं पहनेगा. अगर कोई छात्र यहां से बाहर निकलता है तो उसे शर्ट पैंट, काली शेरवानी और जूते पहनने होंगे. छात्रावास के इस अधीक्षक के बाद कई छात्र संगठन जोरदार विरोध कर रहे हैं. छात्रों का कहना है कि हम छात्रावास में क्या पहनेंगे इसका फैसला कोई कैसे कर सकता है.